CELEX: 32006D0213
Language: sk
Date: 2006-03-06 00:00:00
Title: 2006/213/ES: Rozhodnutie Komisie zo  6. marca 2006 , ktorým sa ustanovujú triedy reakcie na oheň pre určité stavebné výrobky, pokiaľ ide o drevené podlahoviny a dosky a obklady z prírodného dreva  [oznámené pod číslom K(2006) 655]   (Text s významom pre EHP)

16.3.2006   
            
            
               SK
            
            
               Úradný vestník Európskej únie
            
            
               L 79/27
            
         ROZHODNUTIE KOMISIE
   zo 6. marca 2006,
   ktorým sa ustanovujú triedy reakcie na oheň pre určité stavebné výrobky, pokiaľ ide o drevené podlahoviny a dosky a obklady z prírodného dreva
   [oznámené pod číslom K(2006) 655]
   (Text s významom pre EHP)
   (2006/213/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky (1), a najmä na jej článok 20 ods. 2,
   keďže:
   
               (1)
            
            
               V smernici 89/106/EHS sa predpokladá, že v záujme zohľadnenia rozličných úrovní ochrany pri vykonávaní stavebných prác na vnútroštátnej, regionálnej alebo miestnej úrovni sa môže javiť ako nevyhnutné ustanoviť vo vysvetľujúcich dokumentoch triedy zodpovedajúce charakteristikám výrobkov pre každú základnú požiadavku. Tieto dokumenty sa uverejnili ako Oznámenie Komisie s ohľadom na vysvetľujúce dokumenty smernice 89/106/EHS (2).
            
         
               (2)
            
            
               V súvislosti so základnou požiadavkou bezpečnosti v prípade požiaru sa vo vysvetľujúcom dokumente č. 2 uvádza istý počet navzájom prepojených opatrení, ktoré spoločne definujú stratégiu protipožiarnej bezpečnosti, ktorá sa má individuálne vypracovať v jednotlivých členských štátoch.
            
         
               (3)
            
            
               Vo vysvetľujúcom dokumente č. 2 sa uvádza ako jedno z týchto opatrení obmedzenie vzniku a šírenia požiaru a dymu v danej oblasti obmedzením tých vlastností stavebných výrobkov, ktoré prispievajú k úplnému rozvinutiu požiaru.
            
         
               (4)
            
            
               Stupeň tohto obmedzenia môže byť vyjadrený výlučne prostredníctvom určenia rôznych úrovní reakcie výrobkov na oheň, pri ich konečnom použití.
            
         
               (5)
            
            
               Na základe zosúladeného riešenia sa prijal systém tried rozhodnutím Komisie 2000/147/ES z 8. februára 2000, ktorým sa vykonáva smernica Rady 89/106/EHS, pokiaľ ide o klasifikáciu reakcie stavebných výrobkov na oheň (3).
            
         
               (6)
            
            
               V prípade drevených podlahovín a dosiek a obkladov z prírodného dreva je potrebné použiť klasifikáciu ustanovenú v rozhodnutí 2000/147/ES.
            
         
               (7)
            
            
               Triedy reakcie na oheň mnohých stavebných výrobkov a/alebo materiálov v rámci klasifikácie ustanovenej v rozhodnutí 2000/147/ES sú dobre zavedené a regulačné orgány v oblasti protipožiarnej bezpečnosti v jednotlivých členských štátoch sú s nimi dostatočne oboznámené, v dôsledku čoho sa na preverenie týchto konkrétnych požiarnych charakteristík nevyžaduje vykonanie skúšok.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre stavebníctvo,
            
         PRIJALA TOTO ROZHODNUTIE:
   Článok 1
   Stavebné výrobky a/alebo materiály, ktoré spĺňajú všetky požiadavky charakteristík „reakcie na oheň“ bez nutnosti ďalšieho skúšania, sú uvedené v prílohe.
   Článok 2
   Osobitné triedy, ktoré sa vzťahujú na rôzne stavebné výrobky a/alebo materiály v rámci klasifikácie reakcie na oheň prijatej v rozhodnutí 2000/147/ES, sú stanovené v prílohe k tomuto rozhodnutiu.
   Článok 3
   V prípade potreby sa výrobky posudzujú s prihliadnutím na ich konečné použitie.
   Článok 4
   Toto rozhodnutie je určené členským štátom.
   
      V Bruseli 6. marca 2006
      
         
            Za Komisiu
         
         Günter VERHEUGEN
         
            podpredseda
         
      
   
   
      (1)  Ú. v. ES L 40, 11.2.1989, s. 12. Smernica naposledy zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   
      (2)  Ú. v. ES C 62, 28.2.1994, s. 1.
   
      (3)  Ú. v. ES L 50, 23.2.2000, s. 14. Rozhodnutie zmenené a doplnené rozhodnutím 2003/632/ES (Ú. v. EÚ L 220, 3.9.2003, s. 5).
   
      PRÍLOHA
      V tabuľkách stanovených v tejto prílohe sa uvádzajú stavebné výrobky a/alebo materiály, ktoré spĺňajú všetky požiadavky z hľadiska charakteristík reakcie na oheň bez nutnosti ďalšieho skúšania.
      Tabuľka 1
      TRIEDY REAKCIE NA OHEŇ V PRÍPADE DREVENÝCH PODLAHOVÍN
      
                  Materiál (1), (7)
                  
               
               
                  Podrobnosti o výrobku (4)
                  
               
               
                  Minimálna priemerná hustota (5)
                  
                  (kg/m3)
               
               
                  Minimálna celková hrúbka
                  (mm)
               
               
                  Úprava pri konečnom použití
               
               
                  Trieda (3) pre podlahy
               
            
                  drevená podlahovina a parkety
               
               
                  prírodná dubová alebo buková podlahovina s povrchovou úpravou
               
               
                  buk: 680
                  dub: 650
               
               
                  8
               
               
                  prilepené k podkladu (6)
                  
               
               
                  Cfl - s1
               
            
                  prírodná dubová, buková alebo smreková podlahovina s povrchovou úpravou
               
               
                  buk: 680
                  dub: 650
                  smrek: 450
               
               
                  20
               
               
                  v spodnej časti so vzduchovou medzerou alebo bez nej
               
            
                  prírodná podlahovina s povrchovou úpravou a vyššie nekonkretizovaná
               
               
                  390
               
               
                  8
               
               
                  v spodnej časti bez vzduchovej medzery
               
               
                  Dfl - s1
               
            
                  20
               
               
                  v spodnej časti so vzduchovou medzerou alebo bez nej
               
            
                  Drevené parkety
               
               
                  viacvrstvové parkety s vrchnou vrstvou z duba s hrúbkou aspoň 5 mm a s povrchovou úpravou
               
               
                  650
                  (vrchná vrstva)
               
               
                  10
               
               
                  prilepené k podkladu (6)
                  
               
               
                  Cfl - s1
               
            
                  14 (2)
                  
               
               
                  v spodnej časti so vzduchovou medzerou alebo bez nej
               
            
                  viacvrstvové parkety s povrchovou úpravou a vyššie nekonkretizované
               
               
                  500
               
               
                  8
               
               
                  prilepené k podkladu
               
               
                  Dfl - s1
               
            
                  10
               
               
                  v spodnej časti bez vzduchovej medzery
               
            
                  14 (2)
                  
               
               
                  v spodnej časti so vzduchovou medzerou alebo bez nej
               
            
                  Dyhovaná podlahová krytina
               
               
                  dyhovaná podlahová krytina s povrchovou úpravou
               
               
                  800
               
               
                  6 (2)
                  
               
               
                  v spodnej časti bez vzduchovej medzery
               
               
                  Dfl - s1
               
            
         
      Tabuľka 2
      TRIEDY REAKCIE NA OHEŇ V PRÍPADE DOSIEK A OBKLADOV Z PRÍRODNÉHO DREVA
      
                  Materiál (18)
                  
               
               
                  Podrobnosti o výrobku (12)
                  
               
               
                  Minimálna priemerná hustota (13)
                  
                  (kg/m3)
               
               
                  Minimálna hrúbka, celková/minimálna (14)
                  
                  (mm)
               
               
                  Úprava pri konečnom použití (11)
                  
               
               
                  Trieda (10)
                  
               
            
                  Dosky a obklady (8)
                  
               
               
                  drevené dielce s perom a drážkou alebo bez nich a s profilovaným povrchom alebo bez neho
               
               
                  390
               
               
                  9/6
               
               
                  bez vzduchovej medzery alebo s uzavretou vzduchovou medzerou v spodnej časti
               
               
                  D - s2, d2
               
            
                  12/8
               
               
                  D - s2, d0
               
            
                  Dosky a obklady (9)
                  
               
               
                  drevené dielce s perom a drážkou alebo bez nich a s profilovaným povrchom alebo bez neho
               
               
                  390
               
               
                  9/6
               
               
                  s otvorenou vzduchovou medzerou ≤ 20 mm vzadu
               
               
                  D - s2, d0
               
            
                  18/12
               
               
                  bez vzduchovej medzery alebo s otvorenou vzduchovou medzerou vzadu
               
            
                  Prvky drevenej lišty (15)
                  
               
               
                  drevené dielce upevnené na opornom ráme (16)
                  
               
               
                  390
               
               
                  18
               
               
                  zo všetkých strán obklopené vzduchom (17)
                  
               
               
                  D - s2, d0
               
            Obrázok a
      Profily pre dosky a obklady z prírodného dreva
      
         
      Obrázok b
      Maximálna odkrytá oblasť prvku drevenej lišty 2n (t + w) + a ≤ 1,10
      
         
      
         (1)  Montáž v súlade s EN ISO 9239-1, na podklade minimálne triedy D - s2, d0 a s minimálnou hustotou 400 kg/m3 alebo v spodnej časti so vzduchovou medzerou.
      
         (2)  Medzivrstvu minimálne triedy E a s maximálnou hrúbkou 3 mm možno zaradiť do aplikácií bez vzduchovej medzery pre parketové výrobky s hrúbkou 14 mm alebo viac a pre dyhované podlahové krytiny.
      
         (3)  Trieda stanovená v tabuľke 2 prílohy k rozhodnutiu 2000/147/ES.
      
         (4)  Patria sem povrchové úpravy tohto typu a množstva: akryl, polyuretán alebo mydlo, 50 – 100 g/m2, a olej, 20 – 60 g/m2.
      
         (5)  Upravené v súlade s EN 13238 (50 % RH 23 °C).
      
         (6)  Podklad minimálne triedy A2 - s1, d0.
      
         (7)  Uplatňuje sa aj na schody.
      
         (8)  Mechanicky upevnené na drevenom latkovom opornom ráme s uzavretou medzerou alebo vyplnené podkladom minimálne triedy A2 - s1, d0 s minimálnou hustotou 10 kg/m3 alebo vyplnené podkladom z celulózového izolačného materiálu minimálne triedy E a vzadu s parozábranou alebo bez nej. Výrobok z dreva sa navrhne tak, aby sa montoval bez otvorených spojov.
      
         (9)  Mechanicky upevnené na drevenom latkovom opornom ráme, vzadu s otvorenou vzduchovou medzerou alebo bez nej. Výrobok z dreva sa navrhne tak, aby sa montoval bez otvorených spojov.
      
         (10)  Trieda stanovená v tabuľke 1 prílohy k rozhodnutiu 2000/147/ES.
      
         (11)  V rámci otvorenej vzduchovej medzery môže existovať aj možnosť vetrania za výrobkom, zatiaľ čo uzatvorenou vzduchovou medzerou sa takéto vetranie vylúči. Podklad za vzduchovou medzerou musí byť minimálne triedy A2 - s1, d0 s minimálnou hustotou 10 kg/m3. Za uzatvorenou vzduchovou medzerou maximálne 20 mm a s vertikálnymi kusmi dreva môže podklad byť minimálne triedy D - s2, d0.
      
         (12)  Medzi spoje patria všetky typy spojov, napr. tupé spoje a perodrážkové spoje.
      
         (13)  Upravené v súlade s EN 13238.
      
         (14)  Ako je zobrazené na nižšie uvedenom obrázku. Profilovaná oblasť odkrytej strany obkladu nie viac ako 20 % plochej oblasti, alebo 25 %, ak sa meria na odkrytej aj na neodkrytej strane obkladu. V prípade tupých spojov sa väčšia hrúbka uplatňuje na rozhranie spoja.
      
         (15)  Pravouhlé drevené kusy so zaoblenými rohmi alebo bez nich, upevnené horizontálne alebo vertikálne na opornom ráme a zo všetkých strán obklopené vzduchom, používajú sa najmä v blízkosti iných stavebných prvkov, v interiérových aj exteriérových aplikáciách.
      
         (16)  Maximálna odkrytá oblasť (všetky strany pravouhlých drevených kusov a dreveného oporného rámu) nie viac ako 110 % celkovej plochej oblasti, pozri nižšie uvedený obrázok b.
      
         (17)  Iné stavebné prvky bližšie ako 100 mm od prvku drevenej lišty (okrem jej oporného rámu) musia byť minimálne triedy A2 - s1, d0, vo vzdialenostiach 100 – 300 mm minimálne triedy B - s1, d0 a vo vzdialenostiach viac ako 300 mm minimálne triedy D - s2, d0.
      
         (18)  Uplatňuje sa aj na schody.